Kortaldeko

Kortaldeko erreka, Gipuzkoako hegoaldeko erreka bat da, Goierri eskualdekoa . Kizkitzatik Ormaiztegira jaisten den mendikatearen bizkarrean, Errobizabal gainaren iparraldean eratutako sakanean, basoan dauden hezeguneetan sortzen da eta Arriarango urtegira isurtzen ditu urak. Ibilgunearen luzera 600 metro ingurukoa da.

Bere alboan sortzen den Kortaldeko iturriaren urak jasotzen ditu eta haren izena hartzen du.

Iparraldean Itsasoko Kortalde eta hegoaldean Arriarangoko Korta baserrien artean pasatzen da. Bere sorreratik, Ezkio-Itsaso eta Beasainen arteko mugalerroa da.

Gaur egun Arriarango urtegian sartzen da zuzen-zuzenean, baina urtegia egin aurretik, Leasairen errekara isurtzen zituen urak.

 Erreferentziak 

Kategoria:Beasaingo errekak eta ibaiak